Emirates skort passasiersvlugte op | Maroela Media
Foto: (AP Photo/Jon Gambrell, File)
Een van die wêreld se grootste lugrederye, Emirates, het aangekondig dat hy van Woensdag af al sy passasiersvlugte opskort.
Die staatsbeheerde lugdiens het Sondag in 'n verklaring benadruk dat hy sal voortgaan om vrag, waaronder noodsaaklike goedere soos mediese voorraad, oor die hele wêreld met sy Boeing 777-vragvliegtuie te vervoer.
Emirates gaan ook die salaris van sy meerderheid werknemers vir drie maande verlaag, maar nie poste besnoei nie.
Emirates het gesê hy het "so lank moontlik" passasiersvlugte probeer bedryf om reisigers te help om terug te keer te midde van die reisverbod, beperkings en sluitings wat deur talle lande aangekondig is.
Sjeik Ahmed bin Saeed Al-Maktoum, uitvoerende hoof en voorsitter van Emirates, het die situasie as 'n ongekende krisis beskryf en gesê die wêreld het letterlik in kwarantyn gegaan weens die koronavirus en die Covid-19-siekte wat dit veroorsaak.
Al-Maktoum het gesê die lugredery het aan die begin van die jaar finansieel goed gevaar, maar die virus het dit "die afgelope ses weke skielik en pynlik tot stilstand gebring".
"Ons bevind ons in 'n situasie waar ons nie passasiersdienste lewensvatbaar kan bedryf totdat lande hul grense weer oopmaak en reisvertroue terugkeer nie."
Emirates het in sy mees onlangse boekjaar 'n wins van $237 miljoen aangeteken. In die vorige boekjaar het die lugredery 'n wins van $762 miljoen aangeteken.
Emirates het verlede jaar ongeveer 58 miljoen passasiers vervoer.
Standard Bank kondig 'betaalvakansie' vir kleinsake, studente aan
En die MSC Orchestra is steeds in die hawe nadat die luukse hotel-op-water Vrydag vanaf Pomene eiland in Mosambiek terug gekeer het. Daar's geen kans dat dit onder kwarantyn kan wees want die passasiers is lankal by hul huise, besig om fotos uit te sorteer.
Dit het ook weer verander. Emirates skort nie meer aale vlugte op nie. Regerings het gevra dat vlugte nog steeds gedoen word na verskeie lande.